_:nec8107c0112d42c08e357ef856bb9566xb0
<http://schema.org/articleBody>
"ARAB Saudi mengumumkan 34 lagi kematian akibat virus corona Covid-19 dengan 3,121 kes baharu pada Sabtu.\r\n\r\nDari kes baharu itu, 900 dicatatkan di Riyadh, 572 di Jeddah, 279 di Mekah, 170 di Madinah dan 149 di Dammam.\r\n\r\nKementerian Kesihatan negara itu memberitahu, 1,175 orang telah pulih daripada virus itu menjadikan jumlah keseluruhan yang pulih ialah 71,791 orang.\r\n\r\nArab News melaporkan Setakat ini 676 orang maut akibat virus itu di Arab Saudri setakat ini.\r\n\r\n \tPerintah berkurung di Jeddah selama 15 hari bagi bendung Covid-19\r\n\r\nPada Jumaat kerajaan negara itu mengumumkan perintah berkurung selama 15 hari di Jeddah bagi membedung penularan Covid-19.\r\n\r\nKementerian Dalam Negeri Arab Saudi mengumumkan sekatan itu bermula pada Sabtu hasil daripada penilaian situasi kesihatan di bandar raya itu oleh pihak berkuasa.\r\n\r\nPerintah berkurung di Jeddah akan bermula pada pukul 3 petang hingga 6 pagi bermula Sabtu dan semua masjid akan ditutup semula.\r\n\r\nKakitangan awam dan sektor swasta di bandar raya itu tidak perlu di pejabat.\r\n\r\nRestoran juga tidak dibenarkan beroperasi dan berhimpun melebihi lima orang tidak dibenarkan sepanjang tempoh itu.\r\n\r\nBagaimanapun penerbangan tempatan dan kereta api akan terus beroperasi dan orang ramai boleh keluar masuk ke bandar itu di luar waktu perintah berkurung."
<https://suaramerdeka.com.my/arab-saudi-catat-34-lagi-kematian-akibat-covid-19/>